nibzard/narodne-novine-full-text-markdown huggingface dataset:
## Odluka o uskladivanju novčanih naknada za tjelesno oštećenje i osnovica za određivanje tih naknada od 1. siječnja 1990.

### NN 14/1990 (10.4.1990.), Odluka o uskladivanju novčanih naknada za tjelesno oštećenje i osnovica za određivanje tih naknada od 1. siječnja 1990.

# SAMOUPRAVNA INTERESNA ZAJEDNICA MIROVINSKOG I INVALIDSKOG OSIGURANJA RADNIKA HRVATSKE

Na temelju člana 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89 i 57/89), člana
59. i 179. točke 8. Statuta Samoupravne interesne zajednice mirovinskog
i invalidskog osiguranja radnika Hrvatske ("Narodne novine",
br. 31/83, 47/83, 53/85, 23/86, 52/86, 32/89, 48/89 i 57/89), Predsjedništvo
Skupštine Samoupravne interesne zajednice mirovinskog i invalidskog osiguranja
radnika Hrvatske, na sjednici održanoj 28. ožujka 1990, donosi

## ODLUKU

### o uskladivanju novčanih naknada za tjelesno oštećenje i osnovica za određivanje tih naknada od 1. siječnja 1990.

1. Novčane naknade za tjelesno oštečenje ostvarene do 1. siječnja 1990,
kao i novčane naknade za tjelesno oštećenje ostvarene nakon 1. siječnja
1990, povećavaju se od 1. siječnja 1990. odnosno od dana stjecanja prava
na novčanu naknadu za tjelesno oštećenje za 250%, s tim da je u taj postotak
uključeno povećanje od 225%, prema Odluci o usklađivanju novčanih naknada
za tjelesno oštećenje i osnovici za određivanje tih naknada od 1. siječnja
1990. ("Narodne novine", br. 4/90).

2. Osnovica za određivanje novčane naknade za tjelesno oštećenje utvrđena
na dan 1. siječnja 1990. iznosi 209.70 dinara.

3. Usklađivanje novčanih naknada za tjelesno oštećenje prema točki 1.
ove odluke obavit će područne službe Samoupravne interesne zajednice mirovinskog
i invalidskog osiguranja radnika Hrvatske, po službenoj dužnosti, bez donošenja
rješenja, uz obračun isplačenih iznosa naknada za tjelesno oštećenje usklađenih
prema Odluci o usklađivanju novčanih naknada za tjelesno oštećenje i osnovici
za određivanje tih naknada od 1. siječnja 1990. ("Narodne novine",
br. 4/90).

4. S danom stupanja na snagu ove odluke prestaje važiti Odluka o usklađivanju
novčanih naknada za tjelesno oštećenje i osnovici za određivanje tih naknada
od 1. siječnja 1990. ("Narodne novine", br. 4/90).

5. Ova odluka stupa na snagu osmoga dana nakon objave u "Narodnim
novinama", a primjenjuje se od 1. siječnja 1990.

Klasa: 140-13/90-01/736

Urbroj : 341-99-02/1-90

Zagreb, 28. ožujka 1990.

Predsjednik Predsjedništva Skupštine Samoupravne interesne zajednice
mirovinskog i invalidskog osiguranja radnika Hrvatske

**Dušan Janjić, v. r.**

Odluka, NN 14/1990-262
## Odluka o rasponu iznosa naknade troškova okupljanja dobrovoljnih davalaca krvi za jednu bočicu krvi za razdoblje travanj - prosinac 1990. godine

### NN 14/1990 (10.4.1990.), Odluka o rasponu iznosa naknade troškova okupljanja dobrovoljnih davalaca krvi za jednu bočicu krvi za razdoblje travanj - prosinac 1990. godine

# SAVEZ SAMOUPRAVNIH INTERESNIH ZAJEDNICA ZDRAVSTVA I ZDRAVSTVENOG OSIGURANJA HRVATSKE

Na temelju točke 4. Plana i programa zadovoljavanja potreba u krvi organizacija
udruženog rada zdravstva na teritoriju SRH za 1990. godinu, a u skladu
s članom 14. stavom 2. Samoupravnog sporazuma o usmjeravanju i koordinaciji
rada, na prikupljanju, raspodjeli i preradi krvi ("Narodne novine",
br. 21/82), Skupština Saveza samoupravnih interesnih zajednica zdravstva
i zdravstvenog osiguranja Hrvatske, na XXIV sjednici održanoj 29. ožujka
1990. godine u suglasnosti sa Skupštinom Crvenog križa Hrvatske, donosi

## ODLUKU

### o rasponu iznosa naknade troškova okupljanja dobrovoljnih davalaca krvi za jednu bočicu krvi za razdoblje travanj - prosinac 1990. godine

Član 1.

Ovom odlukom propisuje se raspon iznosa naknade troškova okupljanja
dobrovoljnih davalaca krvi za jednu bočicu krvi s ciljem da se ugovaranje
ove naknade između organizacija Crvenog križa i samoupravnih interesnih
zajednica zdravstva i zdravstvenog osiguranja radnika i poljoprivrednika
(u daljnjem tekstu: zajednica) ostvaruje prema primjerenim i približnim
iznosima, te da se u skladu s tako ugovorenim naknadama izvrši naknađivanje
troškova izmedu zajednica u smislu člana 13. alineje 3. Samoupravnog sporazuma
o usmjeravanju i koordinaciji rada na prikupljanju, raspodjeli i preradi
krvi.

Član 2.

Iznos naknade troškova okupljanja dobrovoljnih davalaca krvi za jednu
bočicu krvi može se ugovoriti u visini raspona od 75,00 do 95.00 dinara.
Zajednice i organizacije Crvenog križa mogu ugovoriti iznos naknade viši
od iznosa iz stava 1. ovoga člana, no tako ugovoreni iznos ne čini osnovicu
za naknađivanje troškova u smislu člana 1. ove odluke.

Član 3.

Ova odluka stupa na snagu danom objave u "Narodnim novinama".

Klasa: 500-09/90-02/01

Urbroj: 338-04-90-1

Zagreb, 29. ožujka 1990.

Predsjedavajući Skupštine

**Veljko Tomašević, v. r.**

Odluka, NN 14/1990-264
## Podatak o polaznoj veličini bruto osobnog dohotka po radniku na razini privrede Republike za razdoblje siječanj - ožujak 1990. godine

### NN 14/1990 (10.4.1990.), Podatak o polaznoj veličini bruto osobnog dohotka po radniku na razini privrede Republike za razdoblje siječanj - ožujak 1990. godine

# OBJAVE

U skladu s odredbama člana 13, 28. i 77. Društvenog dogovora o osnovama
stjecanja dohotka te zajedničkim osnovama i mjerilima raspoređivanja dohotka
i čistog dohotka i raspodjele sredstava za osobne dohotke u SR Hrvatskoj
("Narodne novine", br. 25/87), Republički koordinacijski odbor
za praćenje provođenja Društvenog dogovora o dohotku u SR Hrvatskoj i Republički
zavod za društveno planiranje objavljuju

## PODATAK

### o polaznoj veličini bruto osobnog dohotka po radniku na razini privrede Republike za razdoblje siječanj - ožujak 1990. godine

1. Polazna veličina bruto osobnog dohotka po radniku u privredi Republike
u primjeni člana 16, 22. i 23. Društvenog dogovora o dohotku u SRH za razdoblje
siječanj - ožujak 1990. godlne iznosi prosječno mjesečno 6.200,00 dinara.

2. Procijenjena veličina bruto osobnog dohotka po radniku u privredi
Republike u primjeni člana 18. i 26. Društvenog dogovora o dohotku u SRH
za razdoblje siječanj - ožujak 1990. godine iznosi prosječno mjesečno 6.200,00
dinara.

3. Ovom objavom ukida se važenje podataka o polaznoj veličini bruto
osobnog dohotka po radniku u privredi Republike utvrđenog u točki 1. i
2. objave iz "Narodnih novina", broj 12/90.

Broj:013-605/1990.

Zagreb, 29. ožujka 1990.

Generalni direktor Republičkog zavoda za društveno planiranje

**Željko Rohatinski, v. r.**

Predsjednik Republičkog koordinacijskog odbora za praćenje provođenja
Društvenog dogovora o dohotku u SR Hrvatskoj

**dr Branko Gretić, v. r.**

Ostalo, NN 14/1990-265
## Izmjene i dopune Izvoda iz odluka o stopama poreza i doprinosa koji se plaćaju iz osobnih dohodaka prema mjestu prebivališta radnika odnosno njegove porodice

### NN 14/1990 (10.4.1990.), Izmjene i dopune Izvoda iz odluka o stopama poreza i doprinosa koji se plaćaju iz osobnih dohodaka prema mjestu prebivališta radnika odnosno njegove porodice

# OBJAVE

U vezi sa članom 20. Zakona o primjeni propisa o rješavanju sukoba republičkih
odnosno pokrajinskih zakona na području poreza, doprinosa i taksa ("Službeni
list SFRJ", br. 47/83), republički sekretar za financije objavljuje

## IZMJENE I DOPUNE IZVODA

### iz odluka o stopama poreza i doprinosa koji se plaćaju iz osobnih dohodaka prema mjestu prebivališta radnika odnosno njegove porodice

U tabelarnom pregledu stopa poreza i doprinosa (Tabela A) što je objavljen
u Izvodu iz odluka o stopama poreza i doprinosa koji se plaćaju iz osobnih
dohodaka prema mjestu prebivališta radnika odnosno njegove porodice ("Narodne
novine", br. 33/88, 41/88, 43/88, 48/88, 53/88, 6/89, 12/89, 19/89,
24/89, 41/89, 45/89, 48/89, 52/89, 54/89, 56/89, 8/90 i 12/90) mijenjaju
se pojedinačne i zbrojne stope kako slijedi:

STOPE POREZA I DOPRINOSA IZ OSOBNOG DOHOTKA RADNIKA (%)

Tabela A

1. Redni broj

2. Općina

3. Doprinos za općinski porez

4. Doprinos za odgoj i obrazovanje

5. Doprinos za društvenu brigu o djeci predškolskog uzrasta

6. Doprinos za socijalnu zaštitu

7. Doprinos za kulturu

8. Doprinos za fizičku kulturu

9. Zbrojna stopa (3 do 8)

10. Zbrojna stopa u koju je uključen doprinos Rep. SIZ-u kulture, Rep.
SIZ-u odgoja i osnovnog obrazovanja i sredstva za osiguranje zaštite socijalno
ugroženog stanovništva (kol. 9+0,35+0,60+0,30)

```
________________________________________________________________________________
1       2                       3       4       5       6       7       8       9       10
________________________________________________________________________________
41.     Korčula         1,50    4,50    0,80    1,10    0,19    0,24    8,33    9,58
49.     Ludbreg         2,40    5,50    0,70    1,10    0,45    0,25    10,40   11,65
68.     Podravska Slatina       3,00    5,00    0,60    10,5    0,24    0,20    10,09   11,34
69.     Poreč                   1,00    4,40    1,10    0,90    0,35    0,30    80,5    9,30
83.     Šibenik         2,50    4,00    0,85    1,00    0,25    0,98    9,58    10,83
94.     Vrginmost               2,16    4,71    0,71    0,80    0,45    0,20    9,03    10,28
_________________________________________________________________________________

```

Napomena: Zbrojne stope poreza i doprinosa u ovom pregledu (Tabela A)
primjenjivat će se od osmoga dana nakon objave u "Narodnim novinama".

Klasa: 410-03/90-01/01

Urbroj: 513-07/90-122

Zagreb, 27. ožujka 1990.

Republički sekretar za financije

**Srđan Kliska, v. r.**

Izmjene i dopune, NN 14/1990-266
## Odluka o razrješenju tajnika Predsjedništva Socijalističke Republike Hrvatske

### NN 15/1990 (17.4.1990.), Odluka o razrješenju tajnika Predsjedništva Socijalističke Republike Hrvatske

# PREDSJEDNIŠTVO SOCIJALISTIČKE REPUBLIKE HRVATSKE

Na temelju člana 100. Poslovnika o organizaciji i radu Predsjedništva
SRH ("Narodne novine", br. 5/82) i člana 16. stava 1. Odluke
o organizaciji, zadacima i nadležnostima Stručne službe broj 1511/75, Predsjedništvo
SR Hrvatske na sjednici održanoj 4. travnja 1990. godine donosi

## ODLUKU

### o razrješenju tajnika Predsjedništva Socijalističke Republike Hrvatske

Od funkcije tajnika Predsjedništva SR Hrvatske razrješuje se ŽELJKO
PAVLOVIĆ s danom 31. ožujka 1990. godine radi odlaska na novu dužnost.
Ova odluka bit će objavljena u "Narodnim novinama".

Klasa: 080-02/90-04/01

Urbroj : 71-90-4

Predsjednik Predsjedništva SR Hrvatske

**Ivo Latin, v. r.**

Odluka, NN 15/1990-268
## Odluka o izmjenama Odluke o plaćanju doprinosa Privrednoj komori Hrvatske u 1990. godini

### NN 15/1990 (17.4.1990.), Odluka o izmjenama Odluke o plaćanju doprinosa Privrednoj komori Hrvatske u 1990. godini

# PRIVREDNA KOMORA HRVATSKE

Na temelju člana 41. Zakona o udruživanju u Privredne komore ("Narodne
novine", br. 42/86 i 57/89). člana 2. i 106. Statuta Privredne komore
Hrvatske, Skupština Privredne komore Hr- vatske na 6. sjednici 29. ožujka
1990. donijela je

## ODLUKU

### o izmjenama Odluke o plaćanju doprinosa Privrednoj komori Hrvatske u 1990. godini

Član 1.

U odluci o plaćanju doprinosa Privrednoj komori Hrvatske u 1990. godini
("Narodne novine", br. 2/90 i 8/90 - ispravak) u članu 3. stav
1. promil "0,85" zamjenjuje se promilom "1,25" U stavu
2. alineja 2. promil "0,30" zamjenjuje se promilom "0,50".
U alineji 3. promil "0,05" zamjenjuje se promilom "0,25".

Član 2.

U članu 4. točka 2. dinarski iznos "2" zamjenjuje se dinarskim
iznosom "2.000,00". U točki 3. dinarski iznos "120"
zamjenjuje se "120.000,00", a dinarski iznos "80" zamjenjuje
se dinarskim iznosom "80.000,00". U točki 4. dinarski iznos "1.600"
zamjenjuje se dinarskim iznosom 1.000.000,00".

Član 3.

U članu 7. stavu 6. "Korisnik društvenih sredstava" zamjenjuje
se riječima "Obveznik plaćanja doprinosa".

Član 4.

Ova odluka stupa na snagu osmoga dana nakon objave u "Narodnim
novinama", a primjenjuje se od 01. siječnja 1990.

Broj: I-55-362/7-1990

Zagreb, 29. ožujka 1990.

Predsjedavajući Radnog predsjedništva Skupštine

**Ivica Šorić, v.r.**

Odluka, NN 15/1990-271
## Pravilnik o izmjeni Pravilnika o Stalnom izbranom sudu pri Privrednoj komori Hrvatske

### NN 15/1990 (17.4.1990.), Pravilnik o izmjeni Pravilnika o Stalnom izbranom sudu pri Privrednoj komori Hrvatske

# PRIVREDNA KOMORA HRVATSKE

Na temelju člana 38. stava 4. Zakona o udruživanju u privredne komore
("Narodne novine", br. 42/85, 54/86 i 57/89), člana 87. stava
6. Statuta Privredne komore Hrvatske ("Narodne novine", br. 2/87,
27/88, 15/89 i 2/90), Skupština Privredne komore Hr-vatske na 6. sjednici
29. ožujka 1990. donijela je

## PRAVILNIK

### o izmjeni Pravilnika o Stalnom izbranom sudu pri Privrednoj komori Hrvatske

Član 1.

U Pravilniku o Stalnom izbranom sudu pri Privrednoj komori Hrvatske
("Narodne novine", br. 19/85 i 1/89) u članu 32. stav 2. u trećem
redu broj "2000,00", te broj "2000,00" na kraju teksta
zamjenjuje se brojem "30.000,00".

Član 2.

Ovaj pravilnik stupa na snagu osmoga dana nakon objave u "Narodnim
novinama".

Broj: I-55-362/6-1990

Zagreb, 29. ožujka 1990.

Predsjedavajući Radnog predsjedništva Skupštine

**Ivica Šorić, v. r.**

Pravilnik, NN 15/1990-272
## Objava o iznosu prosječnoga jednoipolmjesečnoga i dvomjesečnoga čistog osobnog dohotka svih radnika zaposlenih u Socijalističkoj Republici Hrvatskoj za godinu 1989.

### NN 15/1990 (17.4.1990.), Objava o iznosu prosječnoga jednoipolmjesečnoga i dvomjesečnoga čistog osobnog dohotka svih radnika zaposlenih u Socijalističkoj Republici Hrvatskoj za godinu 1989.

# OBJAVE

Na temelju točke 11. Odluke o visini prihoda članova domaćinstva osiguranika
odnosno korisnika mirovine kojima ovisi pravo na doplatak za pomoć i njegu
("Narodne novine", br. 52/83) daje se

## OBJAVA

### o iznosu prosječnoga jednoipolmjesečnoga i dvomjesečnoga čistog osobnog dohotka svih radnika zaposlenih u Socijalističkoj Republici Hrvatskoj za godinu 1989.

Prosječni jednoipolmjesečni čisti osobni dohodak svih radnika zaposlenih
u Socijalističkoj Republici Hrvatskoj u godini 1989. iznosi 1.233,90 dinara,
a dvomjesečni 1.645,00 dinara.

Navedeni iznos temelji se na podatku Republičkog zavoda za statistiku
prema kojem je prosječni mjesečni čisti osobni dohodak svih radnika zaposlenih
u Socijalističkoj Republici Hrvatskoj u godini 1989. iznosio 822,60 dinara
mjesečno

Klasa: 140-13/90-32/845

Urbroj: 341-99-01/1-90-1

Zagreb, 16. ožujka 1990.

Tajnik Skupštine Samoupravne interesne zajednice

mirovinskog i invalidskog osiguranja radnika Hrvatske

**Boško Divjak, v. r.**

Ostalo, NN 15/1990-273
## Zakon o izmjeni Zakona o komunalnim taksama

### NN 16/1990 (24.4.1990.), Zakon o izmjeni Zakona o komunalnim taksama

# SABOR SOCIJALISTIČKE REPUBLIKE HRVATSKE

Na osnovi člana 389. Ustava Socijalističke Republike Hrvatske, donosim

## UKAZ

### o proglašenju Zakona o izmjeni Zakona o komunalnim taksama

Proglašava se Zakon o izmjeni Zakona o komunalnim taksama, što ga je
Sabor Socijalističke Republike Hrvatske donio na sjednici Vijeća udruženog
rada 12. travnja 1990. na sjednici Vijeća općina 12. travnja 1990. i na
sjednici Društveno-političkog vijeća 12. travnja 1990. godine.

Klasa: 011-01/90-01/27

Urbroj : 71-90-1

Zagreb, 13. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o izmjeni Zakona o komunalnim taksama.

Član 1.

U Zakonu o komunalnim taksama ("Narodne novine", br. 11/73
i 13/88) u članu 16. u stavu 1. riječi "od 5.000 do 50.000 dinara"
zamjenjuju se riječima " od 200 do 2.000 dinara". U stavu 3.
riječi "do 30.000 dinara" zamjenjuju se riječima "do 600
dinara".

Član 2.

Ovaj zakon stupa na snagu osmoga dana nakon objave u "Narodnim
novinama".

Broj: 412-07/89-01/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 16/1990-275
## Odluka o potvrdi Statuta Narodne banke Hrvatske

### NN 16/1990 (24.4.1990.), Odluka o potvrdi Statuta Narodne banke Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana XIl točke 1. alineje 2. na Ustav Socijalističke
Republike Hrvatske i člana 35. stava 2. Zakona o Narodnoj banci Hrvatske,
Sabor Socijalističke Republike Hrvatske, na sjednici Vijeća udruženog rada
1. travnja 1990., donio je

## ODLUKU

### o potvrdi Statuta Narodne banke Hrvatske

Potvrđuje se Statut Narodne banke Hrvatske, koji je donio Savjet Narodne
banke Hrvatske na sjednici 15. veljače i 14. ožujka 1990.

Broj: 450-02/90-01/06

Urbroj: 61-90-1566

Zagreb, 11. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v.r.**

Predsjednik Sabora

**dr Anđelko Runjić, v.r.**

Odluka, NN 16/1990-280
## Odluka o potvrdi Završnog računa Narodne banke Hrvatske za 1989. godinu

### NN 16/1990 (24.4.1990.), Odluka o potvrdi Završnog računa Narodne banke Hrvatske za 1989. godinu

# SABOR SOCIJALISTIČKE REPUBLIKE HRVATSKE

Na temelju Amandmana XIII točke 1. alineje 2. na Ustav Socijalističke
Republike Hrvatske i člana 40. stava 2. Zakona o Narodnoj banci Hrvatske,
Sabor Socijalističke Republike Hrvatske, na sjednici Vijeća udruženog rada
11. travnja 1990, donio je

## ODLUKU

### o potvrdi Završnog računa Narodne banke Hrvatske za 1989. godinu

Potvrđuje se Završni račun Narodne banke Hrvatske za 1989. godinu, koji
je donio Savjet Narodne banke Hrvatske na sjednici 14. ožujka 1990, prema
kojem: (Vrijednost u dinarima važećim do 31. prosinca 1989.)

- aktiva iznosi 490,411.096,865.476.

- pasiva iznosi 490,411.096,865.476.

- ukupni prihodiiznose 10,786.604,028.531

. - ukupni rashodi iznose 10,650.907,840.372.

- višak prihoda nad rashodima 135.696.188.159.

Broj: 450-02/90-04/01

Zagreb, 11. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-281
## Odluka o potvrdi Financijskog plana Narodne banke Hrvatske za 1990. godinu

### NN 16/1990 (24.4.1990.), Odluka o potvrdi Financijskog plana Narodne banke Hrvatske za 1990. godinu

# SABOR SOClJALISTIČKE REPUBLIKE HRVATSKE

Na temelju Amandmana XIII točke 1. alineje 2. na Ustav Socijalističke
Republike Hrvatske i člana 40. stava 2. Zakona o Narodnoj banci Hrvatske,
Sabor Socijalističke Republike Hrvatske, na sjednici Vijeća udruženog rada
11. travnja 1990., donio je

## ODLUKU

### o potvrdi Financijskog plana Narodne banke Hrvatske za 1990. godinu

Potvrđuje se Financijski plan Narodne banke Hrvatske za 1990. godinu,
koji je donio Savjet Narodne banke Hrvatske na sjednici 14. ožujka 1990.,
s planiranim prihodima i rashodima:

dinara

- ukupni prihodi 801,820.000,00

- ukupni rashodi 801,820.000,00

- višak prihoda nad rashodima 000

Broj: 450-02/90-04/01

Zagreb, 11. travnja 1990.

SABOR SOClJALISTIČKE REPUBLIKE HRVATSKE

Predsjednik Vijeće udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-282
## Odluka o imenovanju guvernera Narodne banke Hrvatske

### NN 16/1990 (24.4.1990.), Odluka o imenovanju guvernera Narodne banke Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana XVIII točke 1. alineje 4. na Ustav Socijalističke
Republike Hrvatske i člana 33. stava 1. Zakona o Narodnoj banci Hrvatske,
Sabor Socijalističke Republike Hrvatske, na sjednici Vijeća udruženog rada
11. travnja 1990. i na sjednici Društveno-političkog vijeća 21. ožujka
1990. donio je

## ODLUKU

### o imenovanju guvernera Narodne banke Hrvatske

Za guvernera Narodne banke Hrvatske ponovo se imenuje JOVO GALIĆ.

Broj: 080-02/90-03/01

Zagreb. 11. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v. r.**

Predsjednik Društveno-političkog vijeća

**mr Zvonimir Novak, v. r.**

Odluka, NN 16/1990-283
## Odluka o razrješenju dužnosti zamjenika predsjednika Republičkog komiteta za poljoprivredu i šumarstvo

### NN 16/1990 (24.4.1990.), Odluka o razrješenju dužnosti zamjenika predsjednika Republičkog komiteta za poljoprivredu i šumarstvo

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 40. stava 4. Zakona o organizaciji i djelokrugu
republičkih organa uprave i republičkih organizacija, Sabor Socijalističke
Republike Hrvatske, na sjednici Društveno-političkog vijeća 12. travnja
1990. donio je

## ODLUKU

### o razrješenju dužnosti zamjenika predsjednika Republičkog komiteta za poljoprivredu i šumarstvo

Razrješava se dužnosti zamjenika predsjednika Republičkog komiteta za
poljoprivredu i šumarstvo, danom donošenja odluke, IVAN MATAIČ, na vlastiti
zahtjev, radi odlaska na drugu dužnost.

Broj: 080-02/90-04/04

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-284
## Odluka o izboru sudaca Vrhovnog suda Hrvatske

### NN 16/1990 (24.4.1990.), Odluka o izboru sudaca Vrhovnog suda Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske te člana 67. i 87. točke 2. Zakona o redovnim sudovima
- prečišćeni tekst, Sabor Socijalističke Republike Hrvatske, na sjednici
Društveno-političkog vijeća, 12. travnja 1990, donio je

## ODLUKU

### o izboru sudaca Vrhovnog suda Hrvatske

1. Za suca Vrhovnog suda Hrvatske bira se MARIJAN SVEDROVIĆ, sudac Okružnog
suda Zagreb, a ponovo se biraju: ILIJA ČULJAT, PETAR HUČERA i MILAN PETRANOVIĆ.

2. Novoizabrani sudac Marijan Svedrović dužan je stupiti na novu dužnost
1. srpnja 1990, a razrješava se dosadašnje dužnosti 30. lipnja 1990.

Broj: 711-02/90-01 /06

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-285
## Odluka o izboru suca Okružnog suda Bjelovar

### NN 16/1990 (24.4.1990.), Odluka o izboru suca Okružnog suda Bjelovar

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 67. Zakona o redovnim sudovima - prečišćeni
tekst, Sabor Socijalističke Republike Hrvatske, na sjednici Društveno-političkog
i vijeća 12. travnja 1990. donio je

## ODLUKU

### o izboru suca Okružnog suda Bjelovar

Za suca Okružnog suda Bjelovar ponovo se bira ANTON JELIĆ.

Broj: 711-02/90-03/02

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-286
## Odluka o izboru sudaca Okružnog suda Zagreb

### NN 16/1990 (24.4.1990.), Odluka o izboru sudaca Okružnog suda Zagreb

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
RepubIike Hrvatske i člana 67. Zakona o redovniin sudovima - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o izboru sudaca Okružnog suda Zagreb

1. Za suca Okružnog suda Zagreb bira se

VLATKA POTOČNJAK-RADEJ, sudac Općinskog suda Zagreb,

a ponovo se biraju:

VJERA BIONDIĆ-FILEP,

NENAD FILIPOVIC,

GORANKA KALAFATIĆ,

ZDRAVKA KOBE-MIHALJEVIĆ,

VLADIMIR TURK i

NEDJELJKO ŽUŽUL.

2. Novoizabrani suci dužni su stupiti na novu dužnost u roku 60 dana.

Broj: 711-02/89-16/15

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-287
## Odluka o izboru sudaca Okružnog privrednog suda Zagreb

### NN 16/1990 (24.4.1990.), Odluka o izboru sudaca Okružnog privrednog suda Zagreb

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 67. Zakona o redovnim sudovima - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o izboru sudaca Okružnog privrednog suda Zagreb

1. Za suce Okružnog privrednog suda Zagreb biraju se: KARMEN BLAGOJEVIĆ,
sudac Općinskog suda Zagreb,

GAŠPAR BARIŠA, savjetnik u Republičkom sekretarijatu za pravosuđe i
upravu,

MARIJAN JURIĆ, pravni savjetnik u RZ "Vjesnik",

NADA KRALJIĆ, sudac Općinskog suda Zagreb,

BISERKA PAVIČIĆ, sudac Općinskog suda Zagreb,

ZLATA PAVLOVIĆ, zamjenik javnog pravobranioca

Socijalističke Republike Hrvatske,

LJERKA ŠMIT-PRIMORAC, sudac Općinskog suda Zagreb,

MARINA UNGER-JURANIĆ, sudac Općinskog suda Zagreb,

MARIO VUKELIĆ, stručni suradnik Okružnog privrednog suda Zagreb i

DUBRAVKA ZUBOVIĆ, stručni suradnik Okružnog privrednog suda Zagreb,

a ponovo se biraju:

ANTONIJA KAPOR i

BRANIMIR MAJANOVIĆ.

2. Novoizabrani suci nastupit će na novu dužnost u roku šest mjeseci
od dana donošenja odluke.

Broj: 711-02/90-25/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-288
## Odluka o razrješenju dužnosti sudaca Upravnog suda Hrvatske

### NN 16/1990 (24.4.1990.), Odluka o razrješenju dužnosti sudaca Upravnog suda Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske te člana 87. točke 1. i člana 90. stava 1. Zakona o
redovnim sudovima - prečišćeni tekst, Sabor Socijalističke Republike Hrvatske,
na sjednici Društveno-političkog vijeća 12. travnja 1990. donio je

## ODLUKU

### o razrješenju dužnosti sudaca Upravnog suda Hrvatske

Razrješavaju se dužnosti suca Upravnog suda Hrvatske, danom 30. lipnja
1990. RADOSLAV BOŠNJAK i STJEPAN RUPČIĆ radi odlaska u mirovinu.

Broj: 711-02/90-02/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-289
## Odluka o razrješenju dužnosti suca Okružnog suda Pula

### NN 16/1990 (24.4.1990.), Odluka o razrješenju dužnosti suca Okružnog suda Pula

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 87. točke 2. Zakona o redovnim sudovima - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o razrješenju dužnosti suca Okružnog suda Pula

Razrješava se dužnosti suca Okružnog suda Pula, danom 30. travnja 1990.
ZLATA VIDAK, na vlastiti zahtjev, zbog odlaska na drugu dužnost.

Broj: 711-02/90-08/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-290
## Odluka o razrješenju dužnosti suca Okružnog privrednog suda Rijeka

### NN 16/1990 (24.4.1990.), Odluka o razrješenju dužnosti suca Okružnog privrednog suda Rijeka

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 87. točke 2. Zakona o redovnim sudovima - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o razrješenju dužnosti suca Okružnog privrednog suda Rijeka

Razrješava se dužnosti suca Okružnog privrednog suda Rijeka, danom 30.
travnja 1990. NENAD NEDELJKOVIĆ, radi odlaska u advokaturu.

Broj: 711-02/90-23/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-291
## Odluka o imenovanju dva zamjenika Javnog tužioca Hrvatske

### NN 16/1990 (24.4.1990.), Odluka o imenovanju dva zamjenika Javnog tužioca Hrvatske

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i člana 26. stava 1. Zakona o javnom tužilaštvu - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o imenovanju dva zamjenika Javnog tužioca Hrvatske

Za zamjenike Javnog tužioca Hrvatske ponovno se imenuju MARKO MARIĆ
i mr SLOBODAN TATARAC.

Broj: 712-02/90-01 /01

Zagreb, 12. travnja 1990

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-292
## Odluka o razrješenju dužnosti zamjenika okružnog javnog tužioca u Okružnom javnom tužilaštvu Rijeka

### NN 16/1990 (24.4.1990.), Odluka o razrješenju dužnosti zamjenika okružnog javnog tužioca u Okružnom javnom tužilaštvu Rijeka

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Soci- jalističke
Republike Hrvatske i člana 26. stava 1. Zakona o javnom tužilaštvu - prečišćeni
tekst, Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o razrješenju dužnosti zamjenika okružnog javnog tužioca u Okružnom javnom tužilaštvu Rijeka

Razrješava se dužnosti zamjenika okružnog javnog tužioca u Okružnom
javnom tužilaštvu Rijeka danom 10. lipnja 1990. IVAN ČERIN, na vlastiti
zahtjev.

Broj: 712-02/90-08/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-293
## Odluka o imenovanju zamjenika glavnog i odgovornog urednika "Delegatskog vjesnika"

### NN 16/1990 (24.4.1990.), Odluka o imenovanju zamjenika glavnog i odgovornog urednika "Delegatskog vjesnika"

# SABOR SOCIJALISTIČKE REPUBLIKE HRVATSKE

Na temelju Amandmana XV točke 1. alineje 2. na Ustav Socijalističke
Republike Hrvatske i točke V stava 3. Odluke o izdavanju "Delegatskog
vjesnika", Sabor Socijalističke Republike Hrvatske, na sjednici Društveno-političkog
vijeća 12. travnja 1990. donio je

## ODLUKU

### o imenovanju zamjenika glavnog i odgovornog urednika "Delegatskog vjesnika"

Za zamjenika glavnog i odgovornog urednika "Delegatskog vjesnika"
imenuje se MARIJA KRAKIĆ, novinar urednik i v. d. zamjenika glavnog i odgovornog
urednika "Delegatskog vjesnika"

Broj: 080-03/90-04/01

Zagreb, 12. travnja 1990.

SABOR SOCIJALISTIČKE REPUBLIKE HRVATSKE

Predsjednik Društveno-političkog vijeća

**mr Zvonimir Novak, v. r.**

Predsjednik Sabora

**dr Anđelko Runjić, v. r.**

Odluka, NN 16/1990-294
## Odluka o imenovanju tajnika Predsjedništva Socijalističke Republike Hrvatske

### NN 16/1990 (24.4.1990.), Odluka o imenovanju tajnika Predsjedništva Socijalističke Republike Hrvatske

# PREDSJEDNIŠTVO SOCIJALISTIČKE REPUBLIKE HRVATSKE

Na temelju člana 100. Poslovnika o organizaciji i radu Predsjedništva
SR Hrvatske ("Narodne novine", br. 5/82) i člana 16. stava 1.
Odluke o organizaciji, zadacima i nadležnosti Stručne službe broj 1511
/75, Predsjedništvo SR Hrvatske, na sjednici održanoj 4. travnja 1990.
godine, donosi

## ODLUKU

### o imenovanju tajnika Predsjedništva Socijalističke Republike Hrvatske

JOSIP SLUNJSKI imenuje se za vršioca dužnosti tajnika Predsjedništva
Socijalističke Republike Hrvatske s danom 4. travnja 1990. godine.

Ova odluka bit će objavljena u "Narodnim novinama".

Klasa: 080-02/90-01/03

Urbroj : 71-90-1

Zagreb, 13. travnja 1990.

Predsjednik Predsjedništva SR Hrvatske

**Ivo Latin, v. r.**

Odluka, NN 16/1990-295
## Odluka o razrješenju člana Savjeta Predsjedništva Socijalističke Republike Hrvatske za zaštitu ustavnog poretka

### NN 16/1990 (24.4.1990.), Odluka o razrješenju člana Savjeta Predsjedništva Socijalističke Republike Hrvatske za zaštitu ustavnog poretka

# PREDSJEDNIŠTVO SOCIJALISTIČKE REPUBLIKE HRVATSKE

Na temelju člana 51. stava 2. i člana 57. stava 1. Poslovnika o or-ganizaciji
i radu Predsjedništva SR Hrvatske, na sjednici održanoj 5. travnja 1990.
Predsjedništvo SR Hrvatske donosi

## ODLUKU

### o razrješenju člana Savjeta Predsjedništva Socijalističke Republike Hrvatske za zaštitu ustavnog poretka

1. Od članstva u Savjetu Predsjedništva Socijalističke Republike Hrvatske
za zaštitu ustavnog poretka razrješuje se MIRA KORKUT - SLATKOVIĆ, dosadašnji
član Predsjedništva CK SKH.

2. Ova odluka stupa na snagu danom objave u "Narodnim novinama".

Klasa: 080-09/90-01/04

Urbroj : 71-90-1

Zagreb, 13. travnja 1990.

Predsjednik Predsjedništva SR Hrvatske

**Ivo Latin, v. r.**

Odluka, NN 16/1990-296
## Odluka o raspodjeli sredstava radio-pretplate

### NN 16/1990 (24.4.1990.), Odluka o raspodjeli sredstava radio-pretplate

# IZVRŠNO VIJEĆE SABORA

Na osnovi odredbe člana 145. stava 2. Zakona o javnom informiranju ("Narodne
novine", br. 11/82, 28/87 i 8/90) Izvršno vijeće Sabora donosi

## ODLUKU

### o raspodjeli sredstava radio-pretplate

Sredstva radio-pretplate primarni su izvor prihoda za rad i ra-zvoj
Radio-stanice Zagreb, a koriste se i za financiranje drugih radio-difuznih
organizacija udruženog rada te samoupravnih organizacija i zajednica koje
preko svojih radio-stanica emitiraju program namijenjen javnom informiranju,
a dio su sistema ra-dio-difuznih stanica u Socijalističkoj Republici Hrvatskoj
(u daljnjem tekstu: lokalne radia-stanice).

II

Za financiranje lokalnih radio-stanica koristi se dio radio-pretplate
u iznosu od pet posto po odbitku troškova prikupljanja pretplate.

III

Sredstva iz točke II ove odluke primarno se koriste za izgradnju i održavanje
radio-difuznih uređaja te proizvodnju i emitiranje programa lokalnih radio-stanica.

IV

Radna zajednica Složene organizacije udruženog rada Radio-televizija
Zagreb dužna je sa računa za prikupljanje zajedničkog prihoda radijske
i televizijske pretplate izdvojiti sredstva iz točke II ove odluke do 20.
u mjesecu za prethodni mjesec na žiro-račun Udruženja lokalnih sredstava
informiranja (Konferencija lokalnih radio-stanica) broj 30102-678-35753.

V

Raspodjela sredstava iz točke II ove odluke utvrđuje se samoupravnim
sporazumom koji zaključuju lokalne radio-stanice.

VI

Nadzor nad provođenjem ove odluke vrši republički organ uprave nadležan
za poslove informiranja. Udruženje lokalnih sredstava informiranja dužno
je podnijeti mjesečni izvještaj o raspodjeli sredstava iz točke II ove
odluke Republičkom komitetu za informiranje.

VII

Ova odluka stupa na snagu danom objave u "Narodnim novinama"
a primjenjuje se od 1. svibnja 1990. godine.

Klasa: 612-01/90-01/08

Urbroj : 5030104-90-3

Zagreb, 9. travnja 1990.

Potpredsjednik

**Simo Rajić, v. r.**

Odluka, NN 16/1990-297
## Rješenje o imenovanju glavnog republičkog inspektora za šumarstvo i lovstvo u Republičkom komitetu za poljoprivredu i šumarstvo

### NN 16/1990 (24.4.1990.), Rješenje o imenovanju glavnog republičkog inspektora za šumarstvo i lovstvo u Republičkom komitetu za poljoprivredu i šumarstvo

# IZVRŠNO VIJEĆE SABORA

Na temelju člana 48. Zakona o organizaciji i djelovanju republičkih
organa uprave i republičkih organizacija

("Narodne novine", br. 44/79, 18/82, 33/83,17/86 i 19/89).
Izvršno vijeće Sabora donosi

## RJEŠENJE

### o imenovanju glavnog republičkog inspektora za šumarstvo i lovstvo u Republičkom komitetu za poljoprivredu i šumarstvo

Za glavnog republičkog inspektora za šumarstvo i lovstvo u Republičkom
komitetu za poljoprivredu i šumarstvo SR Hrvatske, imenuje se PETAR JURJEVIĆ.

Klasa: 080-01/90-01/24

Zagreb, 9. travnja 1990.

Predsjednik

**Antun Milović, v. r.**

Rješenje, NN 16/1990-298
## Rješenje o razrješenju pomoćnika tajnika Izvršnog vijeća Sabora SR Hrvatske

### NN 16/1990 (24.4.1990.), Rješenje o razrješenju pomoćnika tajnika Izvršnog vijeća Sabora SR Hrvatske

# IZVRŠNO VIJEĆE HRVATSKE

Na temelju člana 64. Zakona o Izvršnom vijeću Sabora ("Narodne
novine", br. 18/76 i 50/79). Izvršno vijeće Sabora donosi

## RJEŠENJE

### o razrješenju pomoćnika tajnika Izvršnog vijeća Sabora SR Hrvatske

Od funkcije pomoćnika tajnika Izvršnog vijeća Sabora. razrješuje se
s danom 30. travnja 1990. godine, STEVO ĆUĆA, zbog odlaska u mirovinu.

Klasa : 080-90-03/01

Zagreb, 9. travnja 1990.

Predsjednik

**Antun Milović, v. r.**

Rješenje, NN 16/1990-299
## Odluka o izmjenama Odluke o plaćanju doprinosa Privrednoj komori Gospić u 1990. godini

### NN 16/1990 (24.4.1990.), Odluka o izmjenama Odluke o plaćanju doprinosa Privrednoj komori Gospić u 1990. godini

# PRIVREDNA KOMORA GOSPIĆ

Na temelju člana 41. Zakona o udruživanju u Privredne komore ("Narodne
novine", br. 42/86 i 57/89) te članova 8. 137. i 138. Statuta Privredne
komore Gospić, Skupština Privredne komore Gospić na sjednici održanoj 30.
ožujka 1990. godine donosi

## ODLUKU

### o izmjenama Odluke o plaćanju doprinosa Privrednoj komori Gospić u 1990. godini

Član 1.

U odluci o plaćanju doprinosa Privrednoj komori Gospić u 1990. godini
("Narodne novine", br. 56/89) u članu 4. u točki 1. postotak
"0,23%" zamjenjuje se postotkom "0,35%". U točki 2.
postotak "0,33%" zamjenjuje se postotkom "0,50%".

Član 2.

Ova odluka stupa na snagu osmoga dana nakon objave u "Narodnim
novinama", a primjenjuje se od 1. travnja 1990.

Broj: 128/90

Gospić, 2. travnja 1990.

Predsjednik

**Nikola Ivezić, dipl. jur., v.r.**

Odluka, NN 16/1990-303
## Odluka o novčanom primanju za slučaj novorođenog djeteta

### NN 16/1990 (24.4.1990.), Odluka o novčanom primanju za slučaj novorođenog djeteta

# SAMOUPRAVNA INTERESNA ZAJEDNICA ZDRAVSTVA I ZDRAVSTVENOG OSIGURANJA SAMOSTALNIH ZANATLIJA, UGOSTITELJA I PRIJEVOZNIKA HRVATSKE

Na osnovi člana 52. Samoupravnog sporazuma o osnivanju Samoupravne interesne
zajednice zdravstva i zdravstvenog osiguranja samostalnih zanatlija, ugostitelja
i prijevoznika Hrvatske ("Narodne novine", br. 52/80) i člana
78. točke 6. Statuta Samoupravne interesne zajednice zdravstva i zdravstvenog
osiguranja samostalnih zanatlija, ugostitelja i prijevoznika Hrvatske ("Narodne
novine", br. 6/81) Skupština Samoupravne interesne zajednice zdravstva
i zdravstvenog osiguranja samostalnih zanatlija, ugostitelja i prijevoznika
Hrvatske, na sjednici Vijeća korisnika održanoj 4. travnja 1990. godine,
donijela je

## ODLUKU

### o novčanom primanju za slučaj novorođenog djeteta

Član 1.

Novčano primanje za slučaj novorođenog djeteta korisnika odnosno člana
obitelji korisnika osiguranog u Samoupravnoj interesnoj zajednici zdravstva
i zdravstvenog osiguranja samostalnih zanatlija, ugostitelja i prijevoznika
Hrvatske, isplaćivat će se u svoti od 500,00 dinara.

Član 2.

Na dan stupanja na snagu ove odluke prestaje važiti Odluka o novčanom
primanju za slučaj novorođenog djeteta ("Narodne novine" br.
44/89).

Član 3.

Ova odluka stupa na snagu danom objave u "Narodnim novinama",
a primjenjuje se od 16. travnja 1990.

Klasa : 503-19-90-1174

Urbroj : 339-22-01-90-1174

Zagreb, 4. travnja 1990.

Skupština Samoupravne interesne zajednice zdravstva i zdravstvenog
osiguranja samostalnih zanatlija, ugostitelja i prijevoznika Hrvatske

Predsjednik Vijeća korisnika

**Nikica Tudor, v. r.**

Predsjedavajući Skupštine

**Franjo Vugrin, v. r.**

Odluka, NN 16/1990-304
## Odluka o svoti paušalne naknade na ime pogrebnih troškova koje se isplaćuje u slučaju smrti korisnika ili članova porodice korisnika

### NN 16/1990 (24.4.1990.), Odluka o svoti paušalne naknade na ime pogrebnih troškova koje se isplaćuje u slučaju smrti korisnika ili članova porodice korisnika

# SAMOUPRAVNA INTERESNA ZAJEDNICA ZDRAVSTVA I ZDRAVSTVENOG OSIGURANJA SAMOSTALNIH ZANATLIJA, UGOSTITELJA I PRIJEVOZNIKA HRVATSKE

Na osnovi člana 55. stava 1. Samoupravnog sporazuma o osnivanju Samoupravne
interesne zajednice zdravstva i zdravstvenog osiguranja samostalnih zanatlija,
ugostitelja i prijevoznika Hrvatske ("Narodne novine", br. 52/80)
i člana 78. točke 4. Statuta Samoupravne interesne zajednice zdravstva
i zdravstvenog osiguranja samostalnih zanatlija, ugostitelja i prijevoznika
Hrvatske ("Narodne novine", br. 6/81), Skupština Samoupravne
interesne zajednice zdravstva i zdravstvenog osiguranja samostalnih zanatlija,
ugostitelja i prijevoznika Hrvatske, na sjednici Vijeća korisnika 4. travnja
1990. godine, donijela je

## ODLUKU

### o svoti paušalne naknade na ime pogrebnih troškova koje se isplaćuje u slučaju smrti korisnika ili članova porodice korisnika

Član 1.

Naknada pogrebnih troškova sahrane korisnika ili člana porodice korisnika
isplaćuje se u paušalnoj svoti određenoj ovom odlukom.

Član 2.

Naknada pogrebnih troškova korisnika ili člana njegove porodice iznosi
1.000,00 dinara.

Član 3.

Ako je korisnik ili član njegove porodice umro za vrijeme boravka u
inozemstvu, naknada pogrebnih troškova isplatit će se u svoti od 1.500,00
dinara.

Član 4.

Naknada pogrebnih troškova isplaćuje se osobi koja je snosila troškove
sahrane, na osnovi podnijetih dokaza o snošenju troškova sahrane.

Član 5.

Na dan stupanja na snagu ove odluke prestaje važiti Odluka o svoti paušalne
naknade na ime pogrebnih troškova koja se isplaćuje u slučaju smrti korisnika
ili članova porodice korisnika ("Narodne novine", br. 44/89).

Član 6.

Ova odluka stupa na snagu danum objave u "Narodnim novinama",
a primjenjuje se od 16. travnja 1990.

Klasa: 503-19-90-1173

Urbroj : 339-22-01-90-1173

Zagreb, 4. travnja 1990.

Skupština Samoupravne interesne zajednice zdravstva i zdravstvenog
osiguranja samostalnih zanatlija, ugostitelja i prijevoznika Hrvatske

Predsjednik Vijeća korisnika

**Nikica Tudor, v. r.**

Predsjedavajući Skupštine

**Franjo Vugrin, v. r.**

Odluka, NN 16/1990-305
## Odluka o izmjeni Odluke o naknadi za troškove hrane i smještaja za vrijeme putovanja i boravka u drugom mjestu, u vezi sa korištenjem zdravstvene zaštite

### NN 16/1990 (24.4.1990.), Odluka o izmjeni Odluke o naknadi za troškove hrane i smještaja za vrijeme putovanja i boravka u drugom mjestu, u vezi sa korištenjem zdravstvene zaštite

# SAMOUPRAVNA INTERESNA ZAJEDNICA ZDRAVSTVA I ZDRAVSTVENOG OSIGURANJA SAMOSTALNIH ZANATLIJA, UGOSTITELJA I PRIJEVOZNIKA HRVATSKE

Na osnovi člana 50. Samoupravnog sporazuma o osnivanju Samoupravne interesne
zajednice zdravstva i zdravstvenog osiguranja samostalnih zanatlija, ugostitelja
i prijevoznika Hrvatske ("Narodne novine", br. 52/80) i člana
78. točke 7. Statuta Samoupravne interesne zajednice zdravstva i zdravstvenog
osiguranja samostalnih zanatlija, ugostitelja i prijevoznika Hrvatske ("Narodne
novine", br. 6/81), Skupština Samoupravne interesne zajednice zdravstva
i zdravstvenog osiguranja samostalnih zanatlija, ugostitelja i prijevoznika
Hrvatske, na sjednici Vijeća korisnika održanoj 4. travnja 1990. godine,
donijela je

## ODLUKU

### o izmjeni Odluke o naknadi za troškove hrane i smještaja za vrijeme putovanja i boravka u drugom mjestu, u vezi sa korištenjem zdravstvene zaštite

Član 1.

U članu 3. točka 1. i 2. mijenja se i glasi : "1. za vrijeme putovanja
i boravka u drugom mjestu, izvan stalnog prebivališta 100,00 dinara dnevno".

Član 2.

Ova odluka stupa na snagu danom objave u "Narodnim novinama",
a primjenjuje se od 16. travnja 1990.

Klasa: 503-19-90-1176

Urbroj : 339-22-01-90-1176

Zagreb, 4. travnja 1990.

Skupština Samoupravne interesne zajednice zdravstva i zdravstvenog
osiguranja samostalnih zanatlija, ugostitelja i prijevoznika Hrvatske

Predsjednik Vijeća korisnika

**Nikica Tudor, v. r.**

Predsjedavajući Skupštine

**Franjo Vugrin, v. r.**

Odluka, NN 16/1990-306
## Zakon o financiranju Saveza udruženja boraca narodnooslobodilačkog rata Hrvatske

### NN 17/1990 (28.4.1990.), Zakon o financiranju Saveza udruženja boraca narodnooslobodilačkog rata Hrvatske

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o financiranju Saveza udruženja boraca narodnooslobodilačkog rata Hrvatske

Proglašava se Zakon o financiranju Saveza udruženja boraca narodnooslobodilačkog
rata Hrvatske, koji je Sabor Socijalističke Republike Hrvatske donio na
sjednici Vijeća udruženog rada 18. travnja 1990. na sjednici Vijeća općina
11. travnja 1990. i na sjednici Društveno-političkog vijeća 11. travnja
1990. godine.

Klasa: 011-01/90-01/30

Urbroj : 71-90-1

Zagreb, 19. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o financiranju Saveza udruženja boraca narodnooslobodilačkog rata Hrvatske

Član 1.

Za aktivnosti Saveza udruženja boraca narodnooslobodilačkog rata Hrvatske
(u daljem tekstu: Savez) osiguravaju se, na osnovi njihovih godišnjih programa
rada, sredstva u budžetima društveno-političkih zajednica.

Član 2.

Sredstva za aktivnosti Saveza na razini Republike ostvaruju se u Budžetu
Socijalističke Republike Hrvatske, a za aktivnosti Saveza na razini nižih
društveno-političkih zajednica sredstva se osiguravaju u budžetima tih
društveno-političkih zajednica.

Član 3.

Ovaj zakon stupa na snagu osmoga dana nakon objave u "Narodnim
novinama".

Broj: 561/01/90-01/01

Zagreb, 18. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v.r.**

Predsjednik Vijeća općina

**mr Mirko Šetina, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 17/1990-308
## Odluka o izmjeni Odluke o davanju pomoći iz sredstava solidarnosti za djelomično ublažavanje posljedica od elementarnih nepogoda na području općine Dubrovnik izazvanih potresom 15. travnja 1979. godin

### NN 17/1990 (28.4.1990.), Odluka o izmjeni Odluke o davanju pomoći iz sredstava solidarnosti za djelomično ublažavanje posljedica od elementarnih nepogoda na području općine Dubrovnik izazvanih potresom 15. travnja 1979. godin

# SABOR SOCIJALISTIČKE REPUBLlKE HRVATSKE

Na temelju Amandmana XVII na Ustav Socijalističke Republike Hrvatske
i člana 70. stava 1. Zakona o zaštiti od elementarnih nepogoda ("Narodne
novine", br.14/78, 31/81 i 53/84), Sabor Socijalističke Republike
Hrvatske na sjednici Vijeća udruženog rada 18. travnja 1990. i na sjednici
Vijeća općina 11. travnja 1990. donio je

## ODLUKU

### o izmjeni Odluke o davanju pomoći iz sredstava solidarnosti za djelomično ublažavanje posljedica od elementarnih nepogoda na području općine Dubrovnik izazvanih potresom 15. travnja 1979. godine

I

U Odluci o davanju pomoći iz sredstava solidarnosti za djelomično ublažavanje
posljedica od elementarnih nepogoda na području općine Dubrovnik izazvanih
potresom 15. travnja 1979. godine ("Narodne novine", br. 53/81
i 46/87 u točki III u stavu 1. riječi "za postotak povećanja cijena
građenja, i to u roku od 60 dana nakon što Savezni zavod za statistiku
objavi konačne podatke o cijenama građenja za odnosne godine" zamjenjuju
se riječima "prilikom svake isplate za postotak mjesečnog povećanja
prema indeksima maloprodajnih cijena sa sezonskim proizvodima koje objavljuje
Republički zavod za statistiku SR Hrvatske, a u odnosu na cijene od 31.
prosinca 1981. godine."

II

Ova odluka stupa na snagu osmoga dana nakon objave u "Narodnim
novinama" a primjenjuje se od 1. siječnja 1989.

Broj: 422-02/90-01/03

Zagreb, 18. travnja 1990.

SABOR SOCIJALISTIČKE REPUBLlKE HRVATSKE

Predsjednik Vijeća udruženog rada

**Milan Janus, v. r.**

Predsjednik Sabora

**dr Anđelko Runjić, v.r.**

Predsjednik Vijeća općina

**mr Mirko Šetina, v. r.**

Odluka, NN 17/1990-309